b'\n_START_ARTICLE_\nParjenje\n_START_PARAGRAPH_\nP\xc3\xa1rjenje ali kopul\xc3\xa1cija je zdru\xc5\xbeitev spolnih organov dveh organizmov nasprotnega spola  (ali dvospolnikov) z namenom oploditve. O parjenju govorimo samo v primeru, kadar pride do neposrednega stika med spolnima partnerjema in je oploditev notranja, zato se po definiciji \xc5\xbeivali z zunanjo oploditvijo (npr. ribe, nekatere \xc5\xbeu\xc5\xbeelke itd.) in rastline ne parijo._NEWLINE_Parjenju pri \xc4\x8dloveku pravimo spolni odnos, njegov namen pa ni nujno oploditev in nastanek potomcev, temve\xc4\x8d ga ljudje pogosto prakticiramo tudi zaradi ugodja.'